


На основу члана 21. Закона о државној служби у институцијама Босне и Херцеговине ("Службени гласник БиХ" бр. 12/02, 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10, 40/12, 93/17 и 18/24), а у складу са чланом 15. став (3) и (4) Закона о Високом судском и тужилачком савјету Босне и Херцеговине („Службени гласник БиХ“, бр. 25/04, 93/05, 48/07, 15/08, 63/23, 9/24 и 50/24), Агенција за државну службу Босне и Херцеговине, у име Секретаријата Високог судског и тужилачког савјета Босне и Херцеговине, расписује

ЈАВНИ ОГЛАС
за попуњавање радних мјеста државних службеника у 
Секретаријату Високог судског и тужилачког савјета Босне и Херцеговине


Комисија I
1/01 Правни савјетник у Одјељењу за спровођење поступка по извјештајима, и
1/02 Правни савјетник у Одјељењу за правна питања.

Комисија II
1/03 Стручни савјетник у Одјељењу за спровођење поступка по извјештајима, и
1/04 Стручни сарадник директора и замјеника директора Секретаријата.

Комисија III
1/05 Виши пројектант система у Одјељењу за информационо-комуникациону технологију (ИКТ), и
1/06 Правни савјетник за подршку корисницима правосудног информационог система у Одјељењу за ИКТ

ОДЈЕЉЕЊЕ ЗА СПРОВОЂЕЊЕ ПОСТУПКА ПО ИЗВЈЕШТАЈИМА

1/01 Правни савјетник у Одјељењу за спровођење поступка по извјештајима
Према степену повјерљивости тајних података, за ово радно мјесто је прописан приступ подацима степена ВРЛО ТАЈНО. Ово радно мјесто подлијеже обавези провођења сигурносних провјера, а све у складу са чланом 30. и 31. Закона о заштити тајних података („Службени гласник БиХ, бр. 54/05 и 12/09).

Сврха радног мјеста: обезбиједити ажуран и правовремен стручан правни савјет, мишљење и смјернице, сачинити нацрте и акте, као и ефикасну и ефективну административну и техничку подршку ВСТС-у БиХ у осигурању независног, непристрасног и професионалног правосуђа у БиХ.
Опис послова и радних задатака: Подршка ВСТС-у БиХ и радним тијелима у питањима из дјелокруга надлежности Одјељења: Пружање правних савјета, мишљења, анализа и смјерница релевантних за рад Одјељења; спровођење правних истраживања, припрема анализа и писаних мишљења; пружање стручне и административне подршке шефу и замјенику шефа Одјељења. Општи правни послови у односу на питања из дјелокруга надлежности Одјељења: учествује у прикупљању извјештаја о имовини и интересима судија, тужилаца и чланова Савјета, те обавља процес провјере пријављених података, укључујући савјетовање о начину попуњавања образаца извјештаја; анализира податке из извјештаја у сврху утврђивања сразмјерности података финансијских прилива и одлива, неспојивих активности и потенцијалног сукоба интереса и о томе сачињава извјештаје; обавља провјеру података из извјештаја о имовини и интересима, те спроводи додатне провјере по налогу надређеног; пружање правних савјета и мишљења на захтјев надређених; спровођење правних истраживања, пружање анализа и писаних мишљења; пружање подршке и припрема аката за комисије и радна тијела; припрема извјештаја о раду Одјељења, извјештаја о спроведеној контроли, као и других извјештаја (информација) с циљем јачања интегритета, транспарентности и повјерења јавности у рад правосуђа. Други послови: обавља и друге послове и задатке по налогу надређеног у складу с радним мјестом, сврхом и нивоом одговорности.
Посебни услови: ВСС – дипломирани правник или еквивалент Болоњског система студирања с најмање 240 ЕСТБ бодова; положен правосудни испит; најмање три (3) године радног искуства на истим или сличним пословима (слични послови укључују и послове из области инспекције, ревизије, контроле, етике, дисциплине, пореза); основно знање и разумијевање надлежности ВСТС-а БиХ и рада Секретаријата; основно знање и разумијевање правосудног система у БиХ; средњи ниво знања енглеског језика; познавање финансијских контрола и истрага – пожељно; напредни кориснички ниво у коришћењу рачунара, имејла и обраде текста; средњи кориснички ниво мултимедијских презентација, израде и коришћења табеларних приказа и коришћења веб страница; средњи кориснички ниво рада на извјештајима из база података.
Потребне приоритетне компетенције: интегритет; подузимање иницијативе; иновативност, изградња конструктивних радних односа с колегама; комуникација (и све поткомпетенције); лична дјелотворност и усмјереност ка резултату (и све поткомпетенције).
Статус: државни службеник - стручни савјетник
Припадајућа основна нето плата: 3.741,45 КМ.
Број извршилаца: један (1) 
Мјесто рада: Сарајево. 

ОДЈЕЉЕЊЕ ЗА ПРАВНА ПИТАЊА

1/02 Правни савјетник у Одјељењу за правна питања 

Сврха радног мјеста: обезбиједити ажуран и правовремен стручан правни савјет, мишљење и смјернице, као и ефикасну и ефективну административну и техничку подршку ВСТС-у БиХ у осигурању независног, непристрасног и професионалног правосуђа у БиХ.
Опис послова и радних задатака: Подршка ВСТС-у БиХ и другим мандатним и радним тијелима у питањима из дјелокруга надлежности Одјељења: пружање правних савјета, мишљења и смјерница о законима, праксама и процедурама; спровођење правних истраживања, пружање анализа и писаних мишљења; писање и израда приједлога нове и амандмана постојеће легислативе, правилника и упутстава према потреби; пружање административне и стручне подршке у складу с важећим законима и подзаконским актима. Општи правни послови у односу на питања из дјелокруга надлежности Одјељења: пружање правних савјета и мишљења на законе, праксе и процедуре, интерне и екстерне, укључујући приједлоге нове и амандмане постојеће легислативе, правилника и упутстава; спровођење правних истраживања, пружање анализа и писаних мишљења интерно и екстерно; израда правних и других аката по налогу надређеног; одговори на упите из дјелокруга надлежности Одјељења по налогу. Други послови: обавља и друге послове и задатке по налогу надређеног у складу с радним мјестом, сврхом и нивоом одговорности.
Посебни услови: ВСС – дипломирани правник или еквивалент Болоњског система студирања с најмање 240 ЕСТБ бодова; положен правосудни испит; најмање три (3) године радног искуства на истим или сличним пословима; средње знање и разумијевање надлежности ВСТС-а БиХ и рада Секретаријата; средње знање и разумијевање правосудног система у БиХ; основни ниво знања енглеског језика; напредни кориснички ниво у коришћењу рачунара, имејла и обраде текста; средњи кориснички ниво мултимедијских презентација, израде и коришћења табеларних приказа и коришћења веб страница. 
Потребне приоритетне компетенције: посвећеност личном и професионалном развоју; подузимање иницијативе; иновативност; изградња конструктивних радних односа с колегама; комуникација (и све поткомпетенције); лична дјелотворност и усмјереност ка резултату (и све поткомпетенције). 
Статус: државни службеник - стручни савјетник
Припадајућа основна нето плата: 3.741,45 КМ.
Број извршилаца: један (1) 
Мјесто рада: Сарајево. 

ОДЈЕЉЕЊЕ ЗА СПРОВОЂЕЊЕ ПОСТУПКА ПО ИЗВЈЕШТАЈИМА

1/03 Стручни савјетник у Одјељењу за спровођење поступка по извјештајима
Према степену повјерљивости тајних података, за ово радно мјесто је прописан приступ подацима степена ВРЛО ТАЈНО. Ово радно мјесто подлијеже обавези провођења сигурносних провјера, а све у складу са чланом 30. и 31. Закона о заштити тајних података („Службени гласних БиХ, бр. 54/05 и 12/09).

Сврха радног мјеста: oбезбиједити ажуран и правовремен стручан савјет, мишљење и смјернице, као и ефикасну и ефективну административну и техничку подршку ВСТС-у БиХ у осигурању независног, непристрасног и професионалног правосуђа у БиХ.
Опис послова и радних задатака: Подршка ВСТС-у БиХ и радним тијелима у питањима из дјелокруга надлежности Одјељења: пружање стручних савјета, мишљења и смјерница о законима, праксама и процедурама; спровођење стручних истраживања, пружање анализа и писаних мишљења; учествовање у изради приједлога нових и амандмана постојећих процедура, правилника и упутстава према потреби; пружање административне и стручне подршке у складу с важећим законима и подзаконским актима. Општи стручни послови у односу на питања из дјелокруга надлежности Одјељења: учествује у прикупљању извјештаја о имовини и интересима судија, тужилаца и чланова Савјета, укључујући савјетовање о начину попуњавања образаца извјештаја, те обавља процес провјере пријављених података; анализира податке из извјештаја у сврху утврђивања сразмјерности података финансијских прилива и одлива, неспојивих активности и потенцијалног сукоба интереса и о томе сачињава извјештаје; обавља провјеру података из извјештаја о имовини и интересима, те спроводи додатне провјере по налогу надређеног и сачињава извјештаје; припрема потребних статистичких и других извјештаја из надлежности рада Одјељења; припрема анализа, извјештаја, мишљења, писама и других докумената за спровођење послова из надлежности Одјељења; подршка сталним комисијама и надлежним тијелима ВСТС-а БиХ у спровођењу активности из области рада Одјељења; одговори на упите из дјелокруга надлежности Одјељења. Други послови: обавља и друге послове и задатке по налогу надређеног у складу с радним мјестом, сврхом и нивоом одговорности.
Посебни услови: ВСС – факултет друштвених наука или еквивалент Болоњског система студирања с најмање 240 ЕСТБ бодова; најмање три (3) године радног искуства на истим или сличним пословима; основно знање и разумијевање надлежности ВСТС-а БиХ и рада Секретаријата; основно знање и разумијевање правосудног система у БиХ; познавање финансијских контрола и истрага – пожељно; средњи ниво знања енглеског језика; напредни кориснички ниво у коришћењу рачунара, имејла и обраде текста; средњи кориснички ниво мултимедијских презентација, израде и коришћења табеларних приказа и коришћења веб страница; напредни кориснички ниво рада на базама података.
Потребне приоритетне компетенције: интегритет; подузимање иницијативе; иновативност; изградња конструктивних радних односа с колегама; комуникација (и све подкомпетенције); лична дјелотворност и усмјереност ка резултату (и све подкомпетенције). 
Статус: државни службеник - стручни савјетник
Припадајућа основна нето плата: 2.953,77 КМ. 
Број извршилаца: један (1) 
Мјесто рада: Сарајево.

СЕКРЕТАРИЈАТ ВСТС-а БиХ

1/04 Стручни сарадник директора и замјеника директора Секретаријата 

Сврха радног мјеста: пружа подршку у обављању свакодневних дужности директора Секретаријата обављањем стручних и административних послова и задатака у циљу ефективне и ефикасне подршке ВСТС-у БиХ у осигурању независног, непристрасног и професионалног правосуђа у БиХ.
Опис послова и радних задатака: пружа стручну и административну подршку директору и замјенику директора Секретаријата у обављању свакодневних активности; организује и координира интерне и екстерне састанке за директора Секретаријата; припрема, односно организује припрему релевантних докумената; успоставља и одржава оперативне контакте с професионалном заједницом и другим институцијама у БиХ у складу с овлашћењима директора и замјеника директора Секретаријата; координира и учествује у изради планова, анализа, стратешких и других докумената за потребе директора и замјеника директора Секретаријата; координира припрему кореспонденције за надлежне институције; припрема нацрте писама и интерних директива за директора и замјеника директора Секретаријата; по потреби преводи кореспонденцију и друге документе на енглески и службене језике у БиХ; обавља и друге послове и задатке по налогу надређеног у складу с радним мјестом, сврхом и нивоом одговорности.
Посебни услови: ВСС – друштвени смјер или еквивалент Болоњског система студирања с најмање 180 ЕСТБ бодова; најмање двије (2) године радног искуства на истим или сличним пословима; средње знање и разумијевање надлежности ВСТС-а БиХ и рада Секретаријата; средње знање и разумијевање правосудног система у БиХ; напредни ниво знања енглеског језика; напредни кориснички ниво у коришћењу рачунара, имејла и обраде текста; средњи кориснички ниво мултимедијских презентација, израде и коришћења табеларних приказа и коришћења веб страница; основни кориснички ниво у изради и коришћењу база података. 
Потребне приоритетне компетенције: посвећеност личном и професионалном развоју; подузимање иницијативе; иновативност; изградња конструктивних радних односа с колегама; комуникација (и све поткомпетенције); лична дјелотворност и усмјереност ка резултату (и све поткомпетенције).
Статус: државни службеник – виши стручни сарадник
Припадајућа основна нето плата: 2.563,94 КМ. 
Број извршилаца: један (1) 
Мјесто рада: Сарајево.

ОДЈЕЉЕЊЕ ЗА ИНФОРМАЦИОНО-КОМУНИКАЦИОНУ ТЕХНОЛОГИЈУ (ИКТ)

1/05 Виши пројектант система у Одјељењу за информационо-комуникацијску технологију (ИКТ)
Сврха радног мјеста: континуиран приступ и подршка функционисању ИТ опреме, у циљу ефективне и ефикасне подршке ВСТС-у БиХ у осигурању независног, непристрасног и професионалног правосуђа у БиХ.
Послови радног мјеста: Обавља најсложеније послове и радне задатке развоја система који су у употреби у правосуђу БиХ и ВСТС-у БиХ: анализира пословне процесе у судовима и тужилаштвима у сврху измјене постојећих, односно увођења нових рјешења у правосудном информационом систему; анализира могућности увођења електронских (е-government) сервиса за грађане и правне особе, те могућности електронске размјене с регистрима органа јавне управе, те дизајнира ове сервисе предлажући конкретна техничка рјешења; учествује у активностима развоја нових апликација правосудног информационог система, укључујући израду функционалних спецификација, програмирање, тестирање и имплементацију развијених софтверских компоненти; израђује методологију документовања система и учествује у документовању правосудног информационог система; учествује у процесу припреме, увођења и примјене информатичких стандарда; учествује у изради програма информатичког оспособљавања и усавршавања корисника правосудног информационог система; обавља и друге послове и задатке по налогу надређеног у складу с радним мјестом, сврхом и нивоом одговорности.
Посебни услови: ВСС – технички, природно-математички, информатички или економски смјер или еквивалент Болоњског система студирања с најмање 240 ЕСТБ бодова; најмање три (3) године радног искуства на пољу пројектовања, развоја и имплементације комплексних информационих система на пословима који по својој природи захтијевају висок степен самосталности и одговорности; средње знање и разумијевање надлежности ВСТС-а БиХ и рада Секретаријата; основно знање и разумијевање правосудног система у БиХ; аналитичко-пројектантске способности у области пројектовања и развоја комплексних информационих система; напредно познавање и искуство у раду с алатима за администрацију апликативних, хардверских ресурса и Oracle база података, те MS Office пакета; напредно познавање имплементације и одржавања дата warehouse и BI система; напредни ниво знања енглеског језика; напредно познавање оперативних система (Windows, Linux и AIX) и база података (Oracle); напредно познавање развојних алата (Oracle Forms&Reports, JDeveloper); напредно познавање програмских језика и развојних окружења (Java, SQL, PL/SQL, .Net, Oracle ADF).
Потребне приоритетне компетенције: посвећеност личном и професионалном развоју; подузимање иницијативе; иновативност; изградња конструктивних радних односа с колегама; комуникација (и све поткомпетенције); лична дјелотворност и усмјереност ка резултату (и све поткомпетенције).
Статус: државни службеник - стручни савјетник
Припадајућа основна нето плата: 2.953,77 КМ. 
Број извршилаца: један (1) 
Мјесто рада: Сарајево.

[bookmark: _Hlk174356756]1/06 Правни савјетник за подршку корисницима правосудног информационог система у Одјељењу за ИКТ

Сврха радног мјеста: континуиран приступ и подршка функционисању ИТ опреме, у циљу ефективне и ефикасне подршке ВСТС-у БиХ у осигурању независног, непристрасног и професионалног правосуђа у БиХ.
Послови радног мјеста: евидентира и документује процес рјешавања проблема у service desk апликацији, те ажурира базу знања са одобреним рјешењима проблема; врши прикупљање и анализу података везаних за процесе рада у судовима и тужилаштвима, на основу којих предлаже побољшања и нове функционалности свих софтверских рјешења која се примјењују у правосуђу у БиХ; просљеђује техничком особљу ВСТС-а БиХ све запримљене корисничке захтјеве, односно проблеме које не успије да ријеши, те корисника обавјештава о статусу рјешавања његовог захтјева/проблема; обавјештава техничко особље ВСТС-а БиХ о уоченим техничким погрешкама, те спроводи њихова упутства о рјешавању истих; ажурира и провјерава усклађеност шифрарника који се користе у различитим софтверским рјешењима с позитивним правним прописима; благовремено извјештава непосредно надређеног о конкретним проблемима правне природе; учествује у спровођењу обуке и изради корисничких упутстава за софтверска рјешења која се користе у правосуђу у БиХ; тестира нове софтверске функционалности, као и закрпе постојећих верзија софтвера да би се утврдило да ли је пријављени проблем адекватно ријешен; обавља и друге послове и задатке по налогу надређеног у складу с радним мјестом, сврхом и нивоом одговорности.
[bookmark: _Hlk174357090]Посебни услови: ВСС – правни факултет или еквивалент Болоњског система студирања с најмање 240 ЕСТБ бодова; положен правосудни испит; најмање три (3) године радног искуства на истим или сличним пословима; средње знање и разумијевање надлежности ВСТС-а БиХ и рада Секретаријата; напредно знање и разумијевање правосудног система у БиХ; напредно познавање законских прописа који регулишу примјену информационо-комуникационе технологије у БиХ; напредно познавање софтверских рјешења у примјени у правосудном информационом систему БиХ; напредно познавање функционалности CMS/TCMS-а; основни ниво знања енглеског језика; напредни кориснички ниво у коришћењу рачунара, имејла и обраде текста; напредни кориснички ниво мултимедијских презентација, израде и коришћења табеларних приказа и коришћења веб страница.
Потребне приоритетне компетенције: посвећеност личном и професионалном развоју; подузимање иницијативе; иновативност; изградња конструктивних радних односа с колегама; комуникација (и све поткомпетенције); лична дјелотворност и усмјереност ка резултату (и све поткомпетенције).
Статус: државни службеник - стручни савјетник
Припадајућа основна нето плата: 3.741,45 КМ. 
Број извршилаца: један (1) 
Мјесто рада: Сарајево.


Напомене за кандидате:
· Јавни конкурс се спроводи у складу са Одлуком о начину полагања јавног и стручног испита  („Службени гласник БиХ“, бр. 96/07, 43/10, 103/12, 56/19 и 52/26) - (у даљем тексту Одлука) и Правилником о карактеру и садржају јавнога конкурса за попуњавање радних мјеста државних службеника у Високом судском и тужилачком савјету Босне и Херцеговине („Службени гласник БиХ“, број 13/17, 53/19, 78/22 и 37/25). Више информација о конкурсним процедурама доступно је на www.ads.gov.ba, у дијелу „Запошљавање/Врсте конкурсних процедура“.
· Поред посебних услова наведених у Јавном огласу, кандидати морају испуњавати и опште услове прописане чланом 22. Закона о државној служби у институцијама Босне и Херцеговине.
· Под радним искуством подразумијева се радно искуство након стечене високе стручне спреме, односно високог образовања.
· Избор кандидата по овом јавном огласу вршит ће се у складу са леx специалис процедуром.
· За спровођење конкурсне процедуре по овом јавном огласу формирати ће се три (3) комисије за избор, и то:
· I Комисија за избор државних службеника за радна мјеста означена бројевима 1/01 и 1/02
· II Комисија за избор државних службеника за радна мјеста означена бројевима 1/03 и 1/04
· III Комисија за избор државног службеника за радно мјесто означено бројем 1/05 и 1/06

Кандидат који се жели пријавити на више радних мјеста која су у надлежности једне комисије за избор доставља једну пријаву на којој означава позиције на које се жели пријавити с осталом траженом документацијом, како је наведено у тексту огласа. Уколико се кандидат жели пријавити на више радних мјеста која су у надлежности различитих комисија, онда доставља одвојене пријаве за радна мјеста по појединим комисијама, а уз сваку пријаву доставља се овјерена фотокопија тражене документације за сваку комисију за избор одвојено, у противном се њихове пријаве неће сматрати уредним.

Додатна напомена:
· За радна мјеста у Одјељењу за спровођење поступка по извјештајима - 1/01 Правни савјетник и 1/03 Стручни савјетник - прије постављења, односно пријема у радни однос, за кандидате са листе успјешних обавит ће се сигурносне провјере у складу са поступком за издавање дозволе за приступ тајним подацима одређеног степена повјерљивости, сходно одредби чл. 30. и 31. Закона о заштити тајних података („Службени гласник БиХ“ број: 54/04 и 12/09), као и одредбама подзаконских аката донесених на основу наведеног Закона. 
· У складу са чланом 31. Закона о заштити тајних података неће се извршити постављење, односно именовање кандидата, за којег се након пласмана на листу успјешних кандидата утврди сигурносна сметња.

Припрема документације:
Скреће се пажња кандидатима да су потребну документацију на оглас дужни доставити у складу са Правилником о карактеру и садржају јавнога конкурса за попуњавање радних мјеста државних службеника у Високом судском и тужилачком савјету Босне и Херцеговина, а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.
С тим у вези, кандидати се упућују на појашњење - текст на службеној интернет страници www.адс.гов.ба, у дијелу „Запошљавање/Напомена за кандидате/Стоп грешкама у пријавама!“, те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; увјерење о положеном стручном управном односно јавном испиту; доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.

Потребни документи: 
I Овјерене копије: 
· универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године); Кандидати су обавезни доставити диплому првог циклуса (или основног додипломског студија), без обзира на услове огласа, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
· додатка дипломе за кандидате који су високо образовање стекли по Болоњском систему студирања; изнимно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца; 
· увјерења о државлјанству (не старије од 6 мјесеци од дана издавања од стране надлежног органа);
· увјерења о положеном стручном управном испиту односно јавном испиту; 
· за радна мјеста 1/03, 1/04 и 1/05;
· увјерења о положеном правосудном испиту:
· за радна мјеста 1/01, 1/02 и 1/06;
· потврде или увјерења као доказа о траженој врсти искуства;
· увјерења/потврде/цертификата о траженом нивоу знања енглеског језика:
· за радна мјеста 1/02 и 1/06 – основни ниво знања енглеског језика (одговара нивоу А1/А2 заједничког европског референтног оквира);
· за радна мјеста 1/01 и 1/03 – средњи ниво знања енглеског језика (одговара нивоу Б1/Б2 заједничког европског референтног оквира);
· за радна мјеста 1/04 и 1/05 – напредни ниво знања енглеског језика (одговара нивоу Ц1/Ц2 заједничког европског референтног оквира); и.
· доказ о траженом нивоу знања на рачунару.

II Својеручно потписан:
· попуњен образац Агенције за државну службу БиХ: исти можете преузети на интернет страници Агенције: www.ads.gov.ba унутар сваког конкурса појединачно у рубрици „документи“ или на Интернет страници Високог судског и тужилачког савјета БиХ – http://vstv.pravosudje.ba/. Напомињемо да потписан и попуњен образац не може служити као доказ било ког услова из текста Јавног огласа, исти само олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

Додатни документи који се достављају накнадно:
· Кандидати који буду позвани на усмени дио стручног испита (интервју), као доказ о испуњавању једног од опћих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изнимно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о поставлјењу, односно преузимања дужности.
· Изабрани (постављени/именовани) кандидат дужан је институцији Босне и Херцеговине доставити, у складу са чланом 22. став 1. тачка д) Закона о државној служби у институцијама Босне и Херцеговине, увјерење о радној способности (љекарско увјерење), као доказ да је здравствено способан за вршење одређених послова предвиђених овим положајем.

Кандидати који немају положен стручни (управни) испит, прије приступања писменом дијелу стручног испита ће полагати јавни испит у складу са Одлуком. Јавни испит на коме је кандидат задовољио важи само за конкретан јавни конкурс, о чему се не издаје увјерење, а на кандидата који буде постављен на радно мјесто примјењује се члан 56. Закона о раду у институцијама Босне и Херцеговине („Службени гласник БиХ“, бр. 26/04, 7/05, 48/05, 60/10, 32/13, 93/17, 59/22 и 88/23) и члан 12. Одлуке.

Кандидати који су од момента подношења пријаве на јавни оглас до дана одржавања јавног испита положили стручни управни испит или јавни испит, испит општег знања, односно испит који одговара побројаним испитима, тј. који нису у обавези полагати јавни испит у складу са одредбама члана 13. Одлуке, дужни су обавијестити Агенцију о истом најкасније до заказаног термина одржавања јавног испита, а доказ о наведеном требају непосредно доставити Агенцији (не слати путем поште), искључиво до почетка термина писменог дијела стручног испита. У случају да се кандидат не одазове позиву на јавни испит, а не приложи тражени доказ до писменог дијела стручног испита сматрат ће се да је одустао од своје пријаве на наведени Јавни оглас.

Сва тражена документа треба доставити најкасније до  28.09.2026. године, путем поштанске службе препорученом пошиљком на адресу:

Високи судски и тужилачки савјет Босне и Херцеговине
“Јавни конкурс за попуњавање радних мјеста државних службеника у Секретаријату Високог судског и тужилачког савјета Босне и Херцеговине“
Ул. Краљице Јелене 88, Сарајево

Испуњавање услова утврђених овим огласом рачуна се даном предаје пријаве.
Непотпуне, неблаговремене и неуредне пријаве, пријаве кандидата који не испуњавају услове овог огласа, као и копије тражене документације које нису овјерене, неће се узимати у разматрање.



